 METODICKÝ LIST

Od kapusty chlapi hustí

Téma: Ovocie a zelenina, sezónnosť potravín
Cieľ: Spoznať v reálnom prostredí možnosti pestovania ovocia, zeleniny, spoznať mieru vynaloženej práce na ich dopestovanie a poukázať na konzumáciu potravín konkrétnej sezóny
Predmet: Prírodoveda, vlastiveda, všetky ročníky
Pomôcky: - zemiaky, kyslá kapusta, rôzne druhy zeleniny na políčku
Príprava: - dohodnutie termínu orby
· upečenie zemiakov v šupke
· príprava prístrešku na pohostenie
· teoretická príprava žiakov: čo je potrebné k pestovaniu zeleniny, o čo sa musí hospodár postarať, ako postupovať pri sadení, siatí, neskôr pri starostlivosti o úrodu, v závere ako postupovať pri zbere úrody

Postup: Teoretická časť prebehla na hodine vlastivedy/spojená pre všetkých/, kde žiaci opisovali z vlastnej skúsenosti starostlivosť pri vypestovaní ovocia a zeleniny doma. P. učiteľky potom ich vedomosti rozšírili o nové poznatky, ale tou hlavnou časťou bolo overiť si tieto postupy na vlastné oči. Preto sme sa vybrali na malú exkurziu do záhradky p. riaditeľky a na pole rodiny jedného žiaka. Na poli sme sledovali orbu, ktorá je potrebná, aby sa pôda pripravila na ďalší rok. Potom nasledovala obhliadka hriadok v záhradke, kde videli žiaci zeleninu pred zberom – a to mrkvu, kaleráb, cviklu, kapustu, petržlen, fazuľu. Pomohli pri jej oberaní a potom sa už s chuťou vrhli na pečené zemiaky s kyslou kapustou, ktoré im veľmi chutili. Samozrejme prispeli svojimi skúsenosťami a porozprávali, čím by sa toto typické slovenské jedlo minulosti dalo obohatiť na základe toho, ako to chodí u nich doma. A tak veselo rozprávali o pridaní masla, slaninky, či bryndze. K tomu sme sa už ale našimi jazýčkami nedostali, aby nám zvýšilo miesto i na chutný obed v škole po návrate.

Zhrnutie: Žiaci pochopili, že nie je také jednoduché zeleninu a ovocie dopestovať, ako ju zjesť a že keď človek vloží do práce toľko energie, mal by si to, čo vypestuje a dostane sa mu na stôl,viac vážiť.

